da da da da da da nb da da en en en da en en da en en da en da en en da en en da en en da en en da en en en da en en da en en en da en en da da da da da da da da en en
Det lykkedes ikke i det fjerde årti - Svanholm Cricketklub
Mandag d. 13. september 2010 kl. 07:41 af Henrik Pfaff
Søren Vestergård, der var gravet frem til de afgørende kampe om DM-titlen kunne med stolthed fortælle, at han dermed deltog i afgørende kampe om DM i det fjerde årti. Han startede i begyndelsen af firserne og er stadig aktiv i 2010.
Men mens Vestergård var med til at vinde alt i de glade dage i fra 1980 og fremefter, så var hans ældre kompagnon fra Herning, Leif Slebsager, der slog ham med et årti og har været med i fem årtier. Knap så heldig. Rent faktisk vandt han sit første DM sidste år og gentog det i år, hvor vi måtte bide i det sure æble efter en præstation i Herning, som ikke var god.
Søren Vestergård i sit 4 årti i en DM-kamp batter mod Lejf Slebsager, der har spillet divisionscricket i 5 årtier.
Vi havde sværere forhold end Herning. Det tæller med. Kampen blev startet med to timers forsinkelse p.g.a. regn og gik over 2 x 35 overe. Banen var dyngvåd, da vi gik i marken og især Sair Anjum kunne ikke stå ordentlig fast. Vores to åbnngskastere Anjum og Shah kastede ganske simpelt en eller flere firer- eller sekserbolde pr. over og de blev straffet nådesløst især af Troels Thøgersen.
Sair med den våde bold, han havde svært ved at styre
En halvleg på 168 på 35 overe var altid en ordentlig mundfuld. Herning kastede bedre end vi gjorde - eller også var vi ikke i stand til at straffe dem på samme måde. Rohit var ude ben for ved totalen 9. Zishan Shah (25 på 30 bolde) og Thomas Vestergård (37 på 70 bolde) bidrog, men fra nr. 3 og nedefter var der ikke en gærdespiller, der scorede mere end 3 og det var en mager høst, der kun kunne indbringe 91.
Zishan gribes ud i en deep mid on på dette stød efter 25 point
Det hjælper ikke, at Rohit er bakket en meters penge ud i legsiden. Dommer Bent Nielsens finger oppe
Hamid Shah ser koncentreret ud, men fik et kort liv
Gratulationer til Herning, der var det bedste hold på dagen og vandt deres andet DM - og det var på stribe.
Ak nej - det var ikke vores efterladenskaber
De to hold må siges at have fastslået, at de er de bedste i Danmark. De har mødtes i alle tre finaler, der spilles om - Herning har vundet pokalfinalen og DM-trofæet, Svanholm 20/20 finalen.
Svanholms sølvvindere: Stående bagest fra venstre: Zameer Khan, Hassan Rashid, Hamid Shah, Zishan Shah, Bobby Chawla (anfører), Bret Mulder (træner), Ali Ahmed, Martin Jørgensen (holdleder). Knælende forrest fra venstre: Thomas Vestergård, keeper, Søren Vestergård, Sair Anjum, Taha Ahmed, Rohit Kanaija og Saad Ahmed.
Tjek også nedenstående billeder - venligst udlånt at DCF´s webmaster Peter Power